EkBass/fiwiki-20250220-pages-articles huggingface dataset:
Fiat 124 Sport Spider

Fiat 124 Sport Spider on Fiatin vuosina 1966–1982 valmistama kaksiovinen kangaskattoinen cabriolet, joka korvasi edeltäneet 1500/1600 Cabriolet -mallit. Fiatin lopetettua mallin tuotannon Pininfarina jatkoi sen valmistusta Pininfarina Spider -nimisenä vuoteen 1985 saakka. Yhdysvalloissa Sport Spideria myytiin nimellä Fiat Spider 2000. vasen|pienoiskuva|Fiat 124 Sport Spider (BS) Pininfarinan suunnittelema 124 Sport Spider esiteltiin Torinon autonäyttelyssä 1966. Se perustui sedan-korisen Fiat 124:n lyhennetylle alustalle. Ensimmäisen sarjan (AS) malleissa oli 1,4-litrainen (90 hv) moottori. Vuonna 1969 esitelty toinen sarja (BS) toi mukanaan uudistuksia, kuten esimerkiksi peruutusvalot ja parannellut jarrut. Seuraavana vuonna saataville tuli suurempi 1,6-litrainen (110 hv) moottori, jolla varustetut mallit tunnisti konepellin kahdesta kohoumasta. Kolmas sarja (CS) esiteltiin vuonna 1972, moottorivaihtoehtoina olivat 132-mallista peräisin olevat 1,6- (108 hv) ja 1,8-litraiset (118 hv). Tehokkaimaksi malliksi esiteltiin Abarth Rally, jossa 1,8-litraisen moottorin teho oli kaksoiskaasuttimien ansiosta 128 hevosvoimaa. Kyseistä mallia valmistettiin vain hieman yli tuhat kappaletta. Vuoden 1974 jälkeen Spiderin myynti Euroopassa päättyi, ja autoa vietiin ainoastaan Pohjois-Amerikan markkinoille. Vuonna 1978 esiteltiin 2,0-litrainen moottori, jonka teho oli vähäiset 87 hevosvoimaa, Kalifornian markkinoilla vielä sitäkin vähemmän. Seuraavana vuonna moottori sai polttoaineen suihkutusjärjestelmän, ja teho nousi 102 hevosvoimaan. Vuonna 1981 markkinoille tuli Fiat Turbo 2000 Spider, jonka moottorissa oli turboahtimen ja Boschin suihkutusjärjestelmän ansiosta tehoa 122 hevosvoimaa. Kyseistä mallia valmistettiin 1 200 kappaletta. Vuonna 1982 auton valmistus siirtyi kokonaan Pininfarinalle ja myynti Euroopassa aloitettiin uudelleen. Tämän DS- sarjan moottori oli 2,0-litrainen, ja Euroopassa myydyissä malleissa tehoa oli 105 hevosvoimaa, Pohjois-Amerikkaan viedyissä puolestaan 102 hevosvoimaa. Vuonna 1983 tuli markkinoille mekaanisella ahtimella varustettu Spidereuropa VX, jossa oli tehoa 135 hevosvoimaa. Sitä valmistettiin ainoastaan 500 kappaleen erä. == Lähteet == == Aiheesta muualla == 124 Sport Spider Luokka:S-segmentin autot Luokka:1960-luvun autot Luokka:1970-luvun autot Luokka:1980-luvun autot
Doumanaba

Doumanaba on maalaiskunta ja sen keskuskylä Sikasson alueen Sikasson piirissä Malissa. Se sijaitsee 50 kilometriä Sikassosta luoteeseen. Kunnassa on 13 900 ja kylässä 5 100 asukasta (vuonna 2009). Doumanaban kunta rajoittuu pohjoisessa Sikasson piirin Sanzanan, idässä Gongasson, etelässä Kapolondougoun ja lännessä Kofanin, Tiankadin ja Mirian kuntiin. Maisemaa leimaavat tasangot ja ylängöt. Ilmasto on sudanilaistyyppinen. Kuntaan kuuluu kahdeksan kylää. Asukkaat ovat etupäässä senufoja. Lisäksi on fulbeja, bambaroita ja bozoja. Yleisimmät kielet ovat senufo ja bambara. Vallitseva uskonto on islam, mutta kunnassa on myös kristittyjä ja animisteja. Doumanaban kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, riisi, hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta ja hyödynnetään metsiä. ==Lähteet== Luokka:Malin kunnat Luokka:Sikasson piiri
Finkolo Ganadougou

Finkolo Ganadougou on maalaiskunta Sikasson alueen Sikasson piirissä Malissa. Sen keskuskylä Finkolo sijaitsee 85 kilometriä Sikassosta länteen. Kunnassa on 17 300 ja keskuskylässä 4 300 asukasta (vuonna 2009). Finkolo Ganadougoun kunnan pinta-ala on noin 600 neliökilometriä. Se rajoittuu pohjoisessa Sikasson piirin Minikon ja Niénan, idässä Zanférébougoun, Kapolondougoun ja Kolokoban, etelässä Lobougoulan ja N’Tjikounan ja lännessä Kolondiéban piirin Nangalasson kuntiin. Maisemaa leimaavat tasangot ja ylängöt. Pysyviä vesistöjä ei ole. Ilmasto on sudanilais-sahelilainen. Kasvillisuus on heinä- ja pensassavannia. Kuntaan kuuluu 16 kylää. Asukkaat ovat etupäässä fulbeja, bambaroita ja senufoja. Vallitseva uskonto on islam, jonka rinnalla harjoitetaan myös animismia. Seudun pääelinkeinot ovat maanviljely ja karjanhoito. Tärkein rahakasvi on puuvilla. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Malin kunnat Luokka:Sikasson piiri
Walfrid Lehto

Walfrid Olganpoika Lehto (11. toukokuuta 1896 Jämsä – 4. tammikuuta 1946 Jämsä) oli amerikansuomalainen baritonilaulaja, joka käytti taiteilijanimeä Volpi Leuto. Hän levytti vuosina 1928–1929 yhteensä kaksikymmentä laulua gramofonilevyille New Yorkissa. Lehto oli kotoisin Jämsän Hassista ja oppi laulamaan kotiseutunsa pappilassa. 30 vuoden iässä hän antoi konsertteja Helsingissä muun muassa Leo Funtekin kanssa. Lokakuussa 1926 Helsingin Sanomat kertoi hänen lähteneen Yhdysvaltoihin ja aikovan pitää siellä konserttikiertueen kapellimestari Jukka Mäkirinteen avustamana. Lehto asettui New Yorkiin, jossa toimi kahvila- ja oopperalaulajana. Hän teki siellä myös äänilevyjä muun muassa italialaisen Alfredo Cibellin sekä suomalaisten Margherita Violanten (Margit Schauman) ja Annie Mörkin kanssa. Lehto asui Yhdysvalloissa kahdeksan vuotta, kunnes lauluäänensä heikennyttyä palasi 1930-luvulla Suomeen. Vuosikymmenen lopulla hän antoi laulutunteja Helsingin Katajanokalla. Hän kuoli köyhänä kotikylässään Jämsässä vuonna 1946. ==Lähteet== ==Aiheesta muualla== *Volpi Leuto ja Östman Stein-orkesteri v. 1928: ”Elomme päivät”, YouTube Luokka:Vuonna 1896 syntyneet Luokka:Vuonna 1946 kuolleet Luokka:Suomalaiset oopperalaulajat Luokka:Amerikansuomalaiset henkilöt
Kantokorpi

Kantokorpi on sukunimi, joka on muun muassa seuraavilla suomalaisilla henkilöillä: *Hanna Kantokorpi (s. 1963), taidemaalari ja kuvataideopettaja, Voitto Kantokorven tytär *Mervi Kantokorpi (1958–2023) kirjallisuuskriitikko *Otso Kantokorpi (1957–2018), toimittaja, taidekriitikko, kolumnisti, kuraattori ja tietokirjailija, Voitto Kantokorven poika *Voitto Kantokorpi (1935–2021), kuvanveistäjä ja taidemaalari.
Chalk’s Ocean Airways

Chalk’s Ocean Airways oli yhdysvaltalainen lentoyhtiö, joka toimi vuosina 1917–2007. Lentoyhtiön perustaja oli Arthur ”Pappy” Chalk, joka oli myös lentäjä. Yritys käytti vesilentokoneita ja lensi pääasiassa Miamin ja Bahaman välillä. Se lensi Grumman G-73 Mallard- vesikoneilla. Vuonna 2005 tapahtuneen Chalk’s Ocean Airwaysin lento 101 -onnettomuuden jälkeen lentoyhtiö kärsi paljon tappiota ja se lakkautettiin vuonna 2007. Yhtiön päämaja sijaitsi Fort Lauderdalessa – Hollywoodin kansainvälisellä lentoasemalla, Browardin piirikunnassa Floridassa. == Lähteet == Luokka:Entiset yhdysvaltalaiset lentoyhtiöt
Graafitietokanta

Graafitietokanta on tietokanta, jossa tietoa varastoidaan solmuihin () ja niiden välisiin suhteisiin (). Muodollisesti graafi on kokoelma solmuja () ja kaaria (). Näin ollen rakenne muodostaa graafin, josta myös nimi. Oleellinen osa graafitietokantoja on myös kyselykieli jolla tietoa haetaan tietokannasta. Toisin kuin relaatiomalliin perustuvissa tietokannoissa kyselykieleksi vakiintunut SQL, ei graafitietokannoilla ole vastaavaa standardisoitua kyselykieltä. == Perusidea == Graafitietokannoissa entiteetit esitetään solmukohtina, eli nodeina. Solmut ovat yhteydessä toisiin solmuihin. Yhteydet voivat kuvata eri asioita, kuten "A on töissä kohteessa B". Kukin yhteys (eli kaari) voi lisäksi pitää sisällään muuta relevanttia tietoa (properties) liittyen solmujen yhteyteen. === Edut === Koska graafitietokannat varastoivat yhteydet muihin solmuihin suoraan solmu-tietueeseen, on kyselyiden toteuttaminen usein nopeampaa kuin esimerkiksi relaatiomalliin perustuvissa tietokannoissa (eli relaatiotietokannoissa), joissa liittyvä tieto täytyy hakea erikseen käymällä läpi jokainen tallennettu tietue. Käytännön esimerkki relaatiotietokannan hausta voisi olla tilanne, jossa haettaisiin käyttäjän (ID 99) kaikki seuraajat. Relaatiotietokannassa tämä tehtäisiin hakemalla tiedot seuraajat-relaatiosta (taulusta) hakemalla kaikki käyttäjät, jotka seuraavat haluttua käyttäjä-ID 99:iä. Vastaavasti graafitietokannassa vastaava haku saataisiin suoritettua "seuraamalla" käyttäjä-solmuun tallennettuja yhteyksiä (joiden tyyppi on "seuraaja"), nopeuttaen kyselyä huomattavasti suurilla tietomäärillä. Graafitietokannat soveltuvat myös erittäin hyvin monimuotoisten, eli polymorfisten suhteiden tallentamiseen. == Graafitietokantaohjelmistoja == * AgensGrap * Profium * AllegroGraph * ArangoDB * JanusGraph * Neo4j * Oracle Spatial and Graph (osana Oracle Database:a) * TigerGraph == Lähteet == Luokka:Graafiteoria Luokka:Tietokannat
Markus Järvinen

Markus Järvinen (s. 13. kesäkuuta 1988) on suomalainen salibandyn pelaaja. Hämeenlinnalaissyntyinen Järvinen on pelannut urallaan FBC Turun ja TPS:n riveissä. Hän on pelannut vasempana laitahyökkääjänä sekä puolustajana ja on esiintynyt 36:ssa Salibandyliigaottelussa, sekä 8:ssa poikien U19-maajoukkueen ottelussa. Järvinen on saavuttanut urallaan U19-poikien MM-hopeamitalin vuonna 2005. == Lähteet == http://salibandy.fi/huippu- urheilu/maajoukkueet/pojat/tilastot/pelaajatilastot/ http://salibandy.fi/huippu-urheilu/salibandyliiga/historia-ja-ennatykset/ http://salibandy.fi/huippu-urheilu/divari/historia-ja-ennatykset/ http://nhlfinns.net/salibandy/pelaaja/markus-jarvinen-19880613 Luokka:Elävät henkilöt Luokka:Vuonna 1988 syntyneet Luokka:Suomalaiset salibandyn pelaajat
Halleyn planeetta

Halleyn planeetta oli suomalainen yhtye. Se julkaisi yhden, samannimisen albumin 1986. Kokoonpano yhdisteli musiikissaan pop- ja kansanmusiikkielementtejä.Albumi Halleyn planeetta Kerberos KEL 669 kansi == Jäsenet == * Matti Kontio – kantele, harppu, kitarat, basso * Tapio Aaltonen – lyömäsoittimet * Constantin Ende – kosketinsoittimet * Esa Kotilainen – haitari, kosketinsoittimet * Seppo ”Paroni” Paakkunainen – saksofonit, alttohuilu * Jukka Pekka Uotila – rummut Lähde: == Diskografia == * == Lähteet == Luokka:Suomalaiset folkyhtyeet
Kignan

Kignan on maalaiskunta ja sen keskuskylä Sikasson alueen Sikasson piirissä Malissa. Se sijaitsee 75 kilometriä Sikassosta luoteeseen. Kunnassa on 26 000 ja kylässä 8 600 asukasta (vuonna 2009). Kignanin kunnan pinta-ala on 1 202 neliökilometriä. Se rajoittuu pohjoisessa Sikasson piirin Koumankoun, Dialakoron ja Kabarasson, idässä Kourouman, etelässä Sanzanan ja lännessä Tellan kuntiin. Maisemaa leimaavat tasangot ja kukkulat. Vesistöistä tärkein on sadekauden jälkeen kuivuva Bagoén sivujoki N’kègnè. Seutu kuuluu Sudanin ilmastovyöhykkeeseen. Kuntaan kuuluu 15 kylää. Asukkaat ovat etupäässä senufoja, bambaroita ja miniankoja. Lisäksi on muun muassa dogoneja, fulbeja ja bozoja. Yleisin kieli on bambara. Kignanin kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät vijlelykasvit ovat hirssi, durra, maissi, maapähkinä ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Teollisuutta edustavat CMDT:n puuvillankäsittelylaitos ja sen jätekuitua hyödyntävä Sucotex. ==Lähteet== Luokka:Malin kunnat Luokka:Sikasson piiri
Kofan

Kofan on maalaiskunta Sikasson alueen Sikasson piirissä Malissa. Sen keskuskylä Kafana sijaitsee 75 kilometriä Sikassosta luoteeseen. Kunnassa on 10 300 ja kylässä 4 200 asukasta (vuonna 2009). Kofanin kunta rajoittuu pohjoisessa Sikasson piirin Mirian ja Tiankadin, koillisessa Doumanaban, kaakossa ja etelässä Kapolondougoun ja lännessä Niénan kuntiin. Maisemaa leimaavat ylängöt ja kukkulat. Seutu kuuluu Sudanin vyöhykkeeseen. Kasvillisuus on metsäsavannia. Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita ja fulbeja. Vallitseva uskonto on islam, mutta kunnassa on myös kristittyjä ja animisteja. Seudun pääelinkeino on maanviljely. Tärkeimmät vijlelykasvit ovat maissi, hirssi, durra ja riisi sekä myytäväksi kasvatettavat puuvilla ja maapähkinä. ==Lähteet== Luokka:Malin kunnat Luokka:Sikasson piiri
Tryggve Saxén

Tryggve Saxén (1920 tai 1921 – 2. maaliskuuta 1970) oli suomalainen akateemikko. Koulutukseltaan hän oli filosofian tohtorihttps://issuu.com/vaasanyliopistonylioppilaskunta/docs/historiikki s. 9 ja hän toimi talousmatematiikan ja tilastotieteen professorina.http://lipas.uwasa.fi/tiedotus/tiedotteet98/kirja.html Saxén toimi Vaasan kauppakorkeakoulun ensimmäisenä rehtorina vuosina 1968–1970. Saxén kuoli 49-vuotiaana.https://www.univaasa.fi/fi/about/history/ == Lähteet == Luokka:Vaasan yliopiston rehtorit Luokka:Suomalaiset professorit Luokka:1920-luvulla syntyneet Luokka:Vuonna 1970 kuolleet
Lungron eparkia

Katolinen Lungron eparkia (, ) on Italialais-albanialaisen katolisen kirkon Italian Calabriassa toimiva hiippakunta. == Historia == Eparkia perustettiin vuonna 1919 suoraan Pyhän istuimen alaisuuteen, Italialais-albanialaisen katolisen kirkon jäsenille. Nämä ovat katolisia, jotka käyttävät bysanttilaista liturgiaa ja joiden esi-isät olivat siirtyneet pääosin Epeiroksesta ja Albaniasta Sisiliaan ja Calabriaan. Hiippakuntaan liitettiin alueita Rossanon arkkihiippakunnasta, Cassano all'Jonion hiippakunnasta ja San Marco e Bisignanon hiippakunnasta. == Piispat == * Giovanni Mele (10. maaliskuuta 1919 – 10. helmikuuta 1979) * Giovanni Stamati ** Apostolinen administraattori (25. maaliskuuta 1967 – 20. helmikuuta 1979) Stephaniacumin titulaaripiispa ** Piispa (20. helmikuuta 1979 – 7. kesäkuuta 1987) * Ercole Lupinacci (30. marraskuuta 1987 – 10. elokuuta 2010) *Salvatore Nunnari, Apostolinen administraattori (10. elokuuta 2010 – 5. joulukuuta 2012), Cosenza–Bisignanon metropoliitta-arkkipiispa *Donato Oliverio (5. joulukuuta 2012 – ) == Katso myös == *Italialais-albanialainen katolinen kirkko *Arbëreshë == Lähteet == == Aiheesta muualla == * Virallinen sivu Luokka:Idän katoliset kirkot Luokka:Kristinusko Italiassa Luokka:Calabria
Lancia Ypsilon

Lancia Ypsilon on Lancian vuodesta 1995 lähtien valmistama pieni henkilöautomalli, joka korvasi Lancia Y10:n. Sen ensimmäistä sukupolvea myytiin nimellä Lancia Y. Vuoden 2017 jälkeen autoa myydään enää ainoastaan Italian kotimarkkinoilla. == Lancia Y (1995–2003) == Tammikuussa 1996 Roomassa esitelty Lancia Y perustui Fiat Punton pohjalevylle, mutta oli sitä hienostuneempi ja paremmin varusteltu malli. Moottorit olivat 1,2- (60 hv) ja 1,4-litraiset (80 hv) ja kuuluivat FIRE-sarjaan. Vuoden 2000 Euro NCAP -kolaritestistä Lancia Y sai tulokseksi kaksi tähteä viidestä. Vuonna 1997 valikoimaan lisättiin 1,1-litrainen (55 hv), joka tuli Elefantino Blu -perusmallin moottoriksi. Toinen uutuus oli 16-venttiilinen versio 1,2-litraisesta, teholtaan 86 hevosvoimaa. Seuraavana vuonna esiteltiin kyseisellä moottorilla varustettu urheilullinen Elefantino Rosso, jossa oli madallettu alusta ja lyhyemmät vaihdelaatikon välitykset. Pariisin autonäyttelyssä syksyllä 2000 esiteltiin uudistunut Lancia Y, jonka näkyvin muutos oli uusi etupuskuri. Muita pieniä uudistuksia tehtiin sekä sisä- että ulkopuolella. Uutena lisävarusteena tarjolle tuli navigointijärjestelmä. == Lancia Ypsilon I (2003–2011) == Mallin toinen sukupolvi esiteltiin vuonna 2003 Ypsilon-nimisenä. Se perustui toisen sukupolven Fiat Punton alustalle, mutta oli jälleen tarkoitettu ylellisemmäksi malliksi. Bensiinimoottoreina olivat edellisestä sukupolvesta periytyvä 1,2-litrainen 8V- ja 16V-versioina sekä uusi 16-venttiilinen 1,4-litrainen. Tarjolla oli myös 1,3-litrainen Multijet- dieselmoottori. Manuaalivaihteiston lisäksi valittavana oli viisivaihteinen DFN-robottivaihteisto. vasen|pienoiskuva|Toisen sukupolven facelift-malli. Venetsian elokuvajuhlilla 2006 Lancia esitteli uudistuneen Ypsilonin, johon tehtiin muutoksia muun muassa puskureihin ja sisustaan. 1,2 16V:n korvasi 1,4 8V (77 hv) ja 1,4-litraisen 16-venttiiliseen versioon tuli kuusiportainen vaihteisto. == Lancia Ypsilon II (2011–) == Kolmas sukupolvi esiteltiin Geneven autonäyttelyssä keväällä 2011. Se perustuu samalle pohjalevylle kuin Fiat 500 ja Panda sekä Ford Ka. Korimalliltaan Ypsilon oli nyt ensimmäistä kertaa viisiovinen. Isossa-Britanniassa, Irlannissa ja Japanissa mallia myytiin Chrysler-merkkisenä. Vuoden 2015 Euro NCAP -kolaritestistä Ypsilon sai tulokseksi kaksi tähteä viidestä. Frankfurtin autonäyttelyssä syksyllä 2015 esiteltiin kasvojenkohotuksen kokenut Ypsilon, joka sai uuden etupuskurin ja -säleikön sekä suuremmat sumuvalot. Sisällä uutta oli viisituumainen tietoviihdejärjestelmän kosketusnäyttö. Keväällä 2020 esiteltiin Ypsilon Hybrid EcoChic, joka on kevythybridimalli kolmesylinterisellä 1,0-litraisella (70 hv) bensiinimoottorilla. Voimansiirtona on kuusivaihteinen manuaalivaihteisto. == Lähteet == == Aiheesta muualla == Ypsilon Luokka:B-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Keiō-rautatiet

pienoiskuva|Keiōn 7000-sarjan juna Keiō-rautatiet () on japanilainen rautatieyhtiö, joka toimii Suur-Tokion alueella Tokion metropolissa ja Kanagawan prefektuurissa. Se luetaan suurten yksityisten rautatieyhtiöiden (ōte-shitetsu) joukkoon. Keiōn linjat palvelevat pääosin Tokion länsiosia eli Taman aluetta: Keiō yhdistää Tokion (東京) Hachiōjin kaupunkiin (八王子), mistä yritys on saanut nimensä. Yhtiön rautatielinjojen yhteispituus on 84,7 kilometriä ja sillä on käytössään 69 asemaa. Päivittäin se kuljettaa keskimäärin noin 1,82 miljoonaa matkustajaa (vuonna 2016). Keiō on osa Keiō Groupia, jonka muut yritykset toimivat muun muassa liikenteen, logistiikan, kiinteistönvälityksen ja vapaa-ajan palveluiden aloilla. Yhtiöllä on 2 497 työntekijää (vuonna 2017). Sen pääkonttori sijaitsee Tokion metropolin Taman kaupungissa. == Historia == Nykyisen yrityksen edeltäjä oli vuonna 1910 perustettu Keiō-sähköraitiotie (), joka aloitti vuonna 1913 liikennöinnin Sasazukan ja Chōfun välillä. Shinjukuun linjaa jatkettiin 1916, ja vuonna 1926 yritykseen liitettiin Hachiōjiin saakka liikennöinyt Gyokunan-rautatie. Nykyinen Inokashira-linja oli alun perin toisen yrityksen, Teito-rautatien hallussa. Se liitettiin vuonna 1940 Odakyū-rautateihin, joka kuitenkin yhdistettiin toisen maailmansodan keskellä vuonna 1942 Tōkyū-rautateihin; myös Keiō-sähköraitiotie menetti itsenäisyytensä vuonna 1944 ja yhdistettiin Tōkyūhun. Sodan päättymisen jälkeen vuonna 1948 nämä liitokset purettiin, ja nykyinen yritys sai alkunsa. Tōkyūsta pilkotuista yrityksistä se oli pienin. == Linjat == Keiō-rautateiden päälinja liittää Shinjukun rautatieaseman Keiō- Hachiōjin rautatieasemaan. Muut linjat haarautuvat tästä linjasta, lukuun ottamatta Inokashira-linjaa, joka kuitenkin risteää päälinjan kanssa. Tokion päässä Keiō harjoittaa läpiajoliikennettä Toein Shinjuku-linjalle. Symboli Linja Japaniksi Reitti Pituus (km) Keiō-linja 京王線 Shinjuku–Keiō-Hachiōji 37,9 Keiōn uusi linja 京王新線 Shinjuku–Sasazuka 3,6 Sagamihara-linja 京王相模原線 Chōfu–Hashimoto 22,6 Keibajō-linja 京王競馬場線 Higashi-Fuchū–Fuchū-keiba seimon-mae 0,9 Dōbutsuen-linja 京王動物園線 Takahatafudō–Tama-dōbutsukōen 2,0 Takao-linja 京王高尾線 Kitano–Takaosanguchi 8,6 Inokashira-linja 京王井の頭線 Shibuya–Kichijōji 12,7 == Lähteet == == Aiheesta muualla == *Yhtiön internetsivut Keio-rautatiet
Ironiavälimerkki

Ironiavälimerkki on välimerkki, jota on ehdotettu erottamaan tekstiin sisältyvä ironia tai sarkasmi. Sen käyttöönottoa on pohdittu jo 1500-luvun lopulta lähtien. Yleisin ironiavälimerkki on käänteinen kysymysmerkki (⸮). Vuonna 2007 Alankomaissa kehitettiin uusi ironiavälimerkki, joka tunnetaan nimellä ironieteken. == Lähteet == Luokka:Välimerkit
Chileläinen keittiö

pienoiskuva|Chupe de Centolla. Chilelainen keittiö on alkuperältään Chilen alkuperäiskansojen ruokaperinteen, maan aiemman siirtomaavallan Espanjan kansallisen keittiön ja muiden eurooppalaisten vaikutteiden välinen seos, joka yhdistää näiden ruokia, tapoja ja kulinaarisia tottumuksia. Alkuperäiskansojen ja espanjalaisen keittiön sekoitukseen tuli uusia vaikutteita 1800-luvulla, jolloin etenkin ranskalainen keittiö vaikutti chileläiseen ruokakulttuuriin. Chileläisen keittiön päivä on 15. huhtikuuta. Päivä perustettiin presidentin asetuksella vuonna 2009. == Lähteet == *
Franklin Carmichael

Franklin Carmichael (4. toukokuuta 1890 Orillia, Ontario – 24. lokakuuta 1945 Toronto, Ontario) oli kanadalainen taidemaalari. Hän aloitti vuonna 1911 opiskelun Ontario College of Artissa, jossa hänen opettajinaan toimivat William Cruickshank ja George Reid. Hän sai Torontossa opetusta myös saksalaissyntyiseltä Gustav Hahnilta.The Canadian Encyclopedia: Franklin Carmichael Vuonna 1920 Carmichael perusti Lawren Harrisin, A. Y. Jacksonin, Frank Johnstonin, Arthur Lismerin, J. E. H. MacDonaldin ja Frederick Varleyn kanssa Group of Seven -taiteilijaryhmittymän. == Lähteet == Luokka:Kanadalaiset taidemaalarit Luokka:Vuonna 1890 syntyneet Luokka:Vuonna 1945 kuolleet
Kolokoba

Kolokoba on maalaiskunta ja sen keskuskylä Sikasson alueen Sikasson piirissä Malissa. Se sijaitsee 55 kilometriä Sikassosta länteen. Kunnassa on 7 700 ja kylässä 1 100 asukasta (vuonna 2009). Kolokoban kunta rajoittuu pohjoisessa Sikasson piirin Kapolondougoun, Farakalan ja Natienin, idässä Missirikoron, etelässä Lobougoulan ja lännessä Finkolo Ganadougoun kuntiin. Maisemaa leimaavat tasangot ja kukkulat. Vesistöjä ovat sadekauden jälkeen virtaavat Koungui ja Kodialan. Seutu kuuluu Sudanin vyöhykkeeseen. Kasvillisuus on metsäsavannia. Kuntaan kuuluu kymmenen kylää. Asukkaat ovat etupäässä senufoja. Lisäksi on bambaroita, samoja ja fulbeja. Vallitseva uskonto on islam, mutta kunnassa on myös kristittyjä ja animisteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, riisi ja pavut. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä ja käsityöammatteja. Kolokobassa ja Zanadougoussa pidetään viikoittaiset markkinat. ==Lähteet== Luokka:Malin kunnat Luokka:Sikasson piiri
Koumankou

Koumankou on maalaiskunta ja sen keskuskylä Sikasson alueen Sikasson piirissä Malissa. Se sijaitsee 105 kilometriä Sikassosta luoteeseen. Kunnassa on 9 000 ja kylässä 2 200 asukasta (vuonna 2009). Koumankoun kunta rajoittuu idässä Sikasson piirin Dogonin ja Dialakoron, etelässä Kignanin ja lännessä Tellan sekä pohjoisessa Koulikoron alueen Dioïlan piirin Bancon, Diébén ja N’Dlondougoun kuntiin. Maisemaa leimaavat tasangot ja kukkulat. Vesistöjä ovat Bagoén pienet sivujoet. Seutu kuuluu Sudanin vyöhykkeeseen. Kasvillisuus on metsäsavannia. Kuntaan kuuluu neljä kylää. Asukkaat ovat etupäässä bambaroita. Lisäksi on fulbeja ja miniankoja. Vallitseva uskonto on islam, mutta kunnassa on myös kristittyjä ja animisteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet ja aasit. Lisäksi harjoitetaan keräilyä ja kalastusta. ==Lähteet== Luokka:Malin kunnat Luokka:Sikasson piiri
Elämän sävel

Elämän sävel on suomalaislaulaja Dannyn vuonna 1988 julkaistu kahdestoista studioalbumi. Sillä on kappale ”Amarillo”, josta tuli hitti. Mukana on myös uusioversiot Dannyn vanhoista hiteistä ”Tuuliviiri” ja ”Vähän ennen kyyneleitä”. == Kappaleet == *Sovitukset Kassu Halonen *Kimmo Kaislaranta on Kassu Halosen salanimi, Antero Ollikainen Vexi Salmen salanimi, K. Issakin Kisu Jernströmin salanimi ja L. Savinainen Aarno Ranisen salanimi. A-puoli # # # # # B-puoli # * # # # # Danny: Elämän sävel -vinyylin etikettien tiedot (GDL 2083). == Tuotanto == *Kannen kuvat: Erik Uddström *Kannen suunnittelu: Markus Heikkerö *Äänitys: Jari Laasanen & Jorma Hämäläinen, MTV-studiot *Miksaus: Jari Laasanen *Tuottaja: Kassu Halonen, Flamingo Music Danny: Elämän sävel -vinyylin takakannen tiedot (GDL 2083). == Lähteet == Luokka:Dannyn albumit Luokka:Vuoden 1988 albumit Luokka:Kassu Halosen tuottamat albumit
A. Y. Jackson

Alexander Young Jackson CC (3. lokakuuta 1882 Montreal – 5. huhtikuuta 1974 Kleinburg) oli kanadalainen taidemaalari. Hän oli Group of Seven -taiteilijaryhmittymän johtava jäsen. Hän sai Kanadan ritarikunnan Companion- arvon sekä Kanadan kuninkaallisen akatemian mitalin elinikäisistä saavutuksista.The Canadian Encyclopedia: A. Y. Jackson Jacksonin opettajiin kuului Edmond Dyonnet. Hän opiskeli myös Pariisissa Jean-Paul Laurensin johdolla; hän oli Euroopassa syyskuusta 1907 joulukuuhun 1909. == Lähteet == Luokka:Kanadalaiset taidemaalarit Luokka:Vuonna 1882 syntyneet Luokka:Vuonna 1974 kuolleet
Kourouma

Kourouma on maalaiskunta ja sen keskuskylä Sikasson alueen Sikasson piirissä Malissa. Se sijaitsee 75 kilometriä Sikassosta pohjoiseen. Kunnassa on 14 700 ja kylässä 3 100 asukasta (vuonna 2009). Kourouman kunta rajoittuu pohjoisessa Sikasson piirin Kabarasson, idässä Kouoron ja Klélan, etelässä Sanzanan ja lännessä Kignanin kuntiin. Maisemaa leimaavat tasangot ja kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on metsäsavannia. Kuntaan kuuluu kymmenen kylää. Asukkaat ovat etupäässä senufoja. Lisäksi on jonkin verran fulbeja, miniankoja, dogoneja ja bambaroita. Yleisimmät kielet ovat senufo ja bambara. Vallitseva uskonto on animismi, mutta kunnassa on myös muslimeja ja kristittyjä. Kylistä on kuivana aikana liikennöitävät yhteydet Sikasson maantielle. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, pienimuotoista kaupankäyntiä ja käsityöammatteja. Kouroumassa ja Fôhissa pidetään viikoittaiset markkinat. Kunnassa toimii kymmenen alakoulua. Kouroumassa ja Fohissa on yläkoulut ja terveyskeskukset. Vesihuolto käsittää porakaivoja sekä Kourouman ja Fohin vesijohdot. Kouroumassa on Sotelman huonokuntoinen lankapuhelinyhteys. Kunnassa on myös Orangen matkapuhelinverkko. Paikallisia nähtävyyksiä ovat Tiogolan ja Niangnéguélan luolat. Matkailua kuntaan ei ole. ==Lähteet== Luokka:Malin kunnat Luokka:Sikasson piiri
Trumpf

Trumpf on saksalainen teräksentyöstökoneita valmistava yritys. Trumpf on vuonna 1923 perustettu perheyritys, jonka pääkonttori on Ditzingenissä, lähellä Stuttgartia. Trumpf on yksi maailman suurimmista työstökoneiden valmistajista. Trumpf on maailman johtava teollisuuden laserleikkauskoneiden valmistajahttps://onlinelibrary.wiley.com/doi/pdf/10.1002/latj.200990081. Yritys aloitti hiilidioksidilasereiden myymisen vuonna 1979https://www.laserfocusworld.com/articles/2016/12/four-laser-companies-to- exceed-1-billion-revenue-in-2016.html. Trumpfin hallituksen puheenjohtaja on Nicola Leibinger-Kammüller. Vuonna 2016 Trumpfin liikevaihto oli 2,8 miljardia euroa. Vuonna 2014 yritys perusti oman pankin voidakseen tarjota asiakkaille rahoitustahttps://www.trumpf.com/de_INT/unternehmen/trumpf- gruppe/meilensteine-in-der-trumpf-geschichte/epoche-2013-heute/. Vuonna 2016 yritys on laajentanut metallien kolmiulotteiseen tulostukseen.http://additivemanufacturing.com/2016/06/21/trumpf-3d-printing- printing-metal-parts-quickly-and-flexibly/ Viime aikoina Trumpf on panostanut Industry 4.0 -suunnitelmaan, jossa hyödynnetään sen AXOOM-nimistä digitaalista alustaa, joka tekee tehtaista älykkäitähttps://www.trumpf.com/en_SE/products/smartfactory/ https://axoom.com/en/ . AXOOM on Trumpfin tytäryhtiöhttps://axoom.com/en/about-us/company/. Trumpfin kilpailijoita ovat Coherent, IPG, Han's Laser, Amada, Prima Industrie ja Bystronic.https://www.primaindustrie.com/uploads/presentation/docs/London_STAR_Conference.pdf ==Lähteet== ==Aiheesta muualla== *Trumpfin kotisivut *Trumpfin historia kotisivuilla Luokka:Saksalaiset yritykset Luokka:Perheyritykset
Sergio Pettis

Sergio Jerome Pettis (s. 18. elokuuta 1993 Milwaukee, Wisconsin) on yhdysvaltalainen vapaaottelija. Hän on otellut UFC:ssä vuodesta 2013 alkaen. ==Varhaiselämä== Pettis syntyi Milwaukeessa Eugene Pettis Juniorille ja Annette Garcialle. Hän varttui samaisessa kaupungissa vanhemman veljensä Rayn ja Anthonyn kanssa. Pettisin suku on lähtöisin Puerto Ricosta ja Meksikosta.5 Minutes With Anthony Pettis fightmagazine.com 6.12.2010 Viitattu 10.6.2018 Hänen isoisänsä Eugene Perez muutti sukunimensä enemmän englannin kieliseen muotoon Pettis välttääkseen syrjintää. Pettis kävi katolilaista yksityiskoulua Pius XI High Schoolissa. Pettis aloitti kamppailulajien harjoittelemisen veljensä Anothonyn tavoin taekwondolla. Sittemmin hän on saavuttanut 2. danin mustan vyön. Hän on vapaaottelun myötä harjoitellut myös potkunyrkkeilyä ja brasilialaista jujutsua, josta hänellä on purppura vyö.Fighter on Fighter: Breaking down UFC Fight Night 114’s Sergio Pettis mmamania.com 3.8.2017 Viitattu 10.6.2018 ==Vapaaottelu== Pettis aloitti vapaaottelu-uransa syyskuussa 2011, jolloin hän otteli ensimmäisen ottelunsa kääpiösarjassa Kyle Viviania vastaan. Pettis voitti kamppailun teknisellä tyrmäyksellä päähän potkulla ensimmäisen erän alussa. Pettis otteli vielä seuraavat kaksi ottelua kääpiösarjassa voittaen molemmat. Ensin hän voitti Tony Zelinskin myös tekniseen tyrmäykseen johtaneella päähän potkulla, mutta toisessa erässä. Kolmannen Pettis voitti luovutuksella ensimmäisessä erässä Mike Lindquistia vastaan. 2012 Pettis otteli yhden ottelun kärpässarjassa, jossa hän voitti Chris Haneyn tuomariäänin. ==Saavutukset== UFC *Illan kamppailu (kahdesti, vs. Alex Caceres, Matt Hobar) Resurrection Fighting Alliance *Kärpässarjan mestaruus (kerran, ensimmäinen mestari) North American Fighting Championship *Kääpiösarjan mestaruus (kerran) ==Lähteet== Luokka:Yhdysvaltalaiset vapaaottelijat Luokka:Yhdysvaltalaiset taekwondoinit Luokka:Vuonna 1993 syntyneet Luokka:Elävät henkilöt
Halleyn planeetta (albumi)

__NOTOC__ Halleyn planeetta on samannimisen yhtyeen ensimmäinen ja viimeiseksi jäänyt studioalbumi. ”Tähtien rauha” -kappaletta ei tule sekoittaa Kollaa kestää -yhtyeen kappaleeseen, joka on yhtyeen jäsenten sävellys. == Kappaleet == Kaikki kappaleet säveltänyt ja sovittanut Matti Kontio. === A-puoli === # # # # # # === B-puoli === # * # # # # # == Kokoonpano == * Matti Kontio – kantele, harppu, kitarat, basso * Tapio Aaltonen – lyömäsoittimet * Constantin Ende – kosketinsoittimet * Esa Kotilainen – haitari, kosketinsoittimet * Seppo ”Paroni” Paakkunainen – saksofonit, alttohuilu * Jukka Pekka Uotila – rummut == Lähteet == Luokka:Vuoden 1986 esikoisalbumit Luokka:Suomalaiset kansanmusiikkialbumit Luokka:Suomalaiset folkalbumit
Lobougoula

Lobougoula on maalaiskunta ja sen keskuskylä Sikasson alueen Sikasson piirissä Malissa. Se sijaitsee 50 kilometriä Sikassosta lounaaseen. Kunnassa on 31 200 ja kylässä 6 300 asukasta (vuonna 2009). Lobougoulan kunta rajoittuu pohjoisessa Sikasson piirin Finkolo Ganadougoun, N’Tjikounan ja Kolokoban, idässä Missirikoron, Sokourani-Missirikoron, Kapalan ja Kaboïlan, etelässä Kadiolon piirin Kaïn, Loulounin ja Fouroun ja lännessä Kolondiéban piirin Tionguin ja Nangalasson kuntiin. Maisemaa leimaavat kukkulat ja sadekaudella täyttyvät rämeet. Ilmasto on sudanilais-sahelilainen. Kasvillisuus on metsäsavannia. Kuntaan kuuluu 34 kylää. Asukkaat ovat senufoja, samoja, fulbeja ja miniankoja. Noin 80 % on muslimeja, 15 % kristittyjä ja 5 % animisteja. Loubougoulan kautta kulkee Fourouun ja Misséniin johtava maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi ja fonio. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, käsityöammatteja ja kaupankäyntiä. ==Lähteet== Luokka:Malin kunnat Luokka:Sikasson piiri
Miniko

Miniko on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta länteen. Kunnassa on 3 300 ja kylässä 1 700 asukasta (vuonna 2009). Minikon kunta rajoittuu pohjoisessa Sikasson piirin Zaniénan, idässä Niénan, etelässä Finkolo Ganadougoun ja lännessä Kolondiéban piirin Tousséguélan kuntiin. Se on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on metsä- ja heinäsavannia, avointa metsää ja galleriametsiä. Kuntaan kuuluu viisi kylää. Asukkaat ovat etupäässä bambaroita, fulbeja, soninkeja ja maureja. Yleisin kieli on bambara. Vallitseva uskonto on islam, jonka rinnalla on säilynyt animistisia perinteitä. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettavat puuvilla, maapähkinä ja pavut. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Minikossa pidetään viikoittaiset markkinat. ==Lähteet== Luokka:Malin kunnat Luokka:Sikasson piiri
Patricia Moyes

Patricia Pakenham-Walsh, kirjailijanimi Patricia Moyes (1923 Bray, Irlanti – 2000Katherine Hall Page, Patricia Moyes: Putting the "Who" Back in the Whodunit, Mystery Scene Magazine, viitattu 6.7.2021 Moyes, Patricia, Kirjasampo, viitattu 6.7.2021) oli irlantilaissyntyinen englantilainen salapoliisikirjailija. Toisen maailmansodan aikana Pakenham-Walsh oli ilmavoimien tutkaosaston palveluksessa, Sittemmin hän toimi elokuva-alalla sihteerinä ja Vogue-lehden toimittajana. Hän on kirjoittanut perinteisiä salapoliisiromaaneja, joissa jännitys tiivistyy. Monen teoksen päähenkilö on Scotland Yardin ylikomisario Henry Tibbett. Romaanien lisäksi hän on kirjoittanut novelleja, näytelmiä ja oppaan kirjoittajille. == Suomennetut teokset == *Kuolleet eivät hiihdä 1961 *Esityslistalla murha 1983 *Muotimurha 1964 *Tähdenlento 1965 *Totuus nukkuu sikeästi 1969 *Setä Kuolema Hollannissa 1970 *Syntymäpäivälahjaksi kuolema 1973 *Murha Alpeilla 1974 *Kolmannen koiran kummallinen tapaus 1978 *Musta leski 1979 *Kuka on Simon Warwick? 1982 *Yölautta tuonelaan 1988 *Musta tyttö, valkoinen tyttö 1992 == Lähteet == Luokka:Brittiläiset kirjailijat Luokka:Irlantilaiset kirjailijat Luokka:Vuonna 1923 syntyneet Luokka:Vuonna 2000 kuolleet
Miria

Miria on maalaiskunta Sikasson alueen Sikasson piirissä Malissa. Sen keskuskylä Doumanani sijaitsee 95 kilometriä Sikassosta luoteeseen. Kunnassa on 10 000 ja keskuskylässä 2 800 asukasta (vuonna 2009). Mirian kunta rajoittuu pohjoisessa Sikasson piirin Tellan ja Sanzanan, idässä Doumanaban ja Tiankadin, etelässä Kofanin ja Blendion ja lännessä Dembelan kuntiin. Maisemaa leimaavat tasangot ja matalat kukkulat. Vesistöjä ovat Mani, Yiringossa ja sadekauden jälkeen kuivuva Koba. Kuntaan kuuluu viisi kylää. Asukkaat ovat senufoja, bambaroita ja fulbeja. Islam ja kristinusko valtaavat alaa animismilta. Seudun liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat ja vuohet. ==Lähteet== Luokka:Malin kunnat Luokka:Sikasson piiri
San Frediano in Cestello

San Frediano in Cestello on barokkityylinen katolinen kirkkorakennus Firenzessä. Kirkon paikalla oli ennen nykyistä rakennusta 1450-luvulla rakennettu karmeliittaluostari. Nimi cestello tulee sisterssiläisiltä, jotka ottivat luostarikirkon käyttöönsä vuonna 1628. Nykyinen kirkko rakennettiin vuosina 1680–1689. ==Historia== Ensimmäinen kirkko on rakennettu nykyisen kirkon paikalle noin vuonna 1065.The Art, History and Architecture of Florentine Churches Google Books. Viitattu 10.7.2018. Kirkko kärsi vuonna 1557 tulvasta, jolloin luostarin asukkaat siirtyivät läheiseen Santa Maria del Carmine -luostariin. Luostarikirkko rakennettiin uudelleen vuosina 1680-1689 Gherardo Silvanin ja Giulio Ceruttin suunnitelmien mukaan. Kirkkoon lisättiin Antonio Maria Ferrin suunnittelema kellotorni ja kupoli vuonna 1689. Kirkon julkisivua ei koskaan rakennettu loppuun asti ja se on edelleen keskeneräinen.Church of San Frediano in Cestello Viitattu 10.7.2018. Kirkon yhteydessä ollut luostari suljettiin vuonna 1783 ja sen alue muutettiin pappisseminaariksi, joka on edelleen toiminnassa. ==Lähteet== == Aiheesta muualla == Luokka:Firenzen kirkot
Ramadan Sobhi

Ramadan Sobhi (egyptinarabiaksi رمضان صبحي s. 23. tammikuuta 1997) on egyptiläinen jalkapalloilija, joka edustaa englantilaista Huddersfield Townia. Pelipaikaltaan hän on vasen laituri.http://www.transfermarkt.co.uk/ramadan- sobhi/profil/spieler/312017https://www.premierleague.com/players/19673/Ramadan- Sobhi/overview Sobhi on Al-Ahlin kasvatti. Hän siirtyi kesällä 2016 Stoke Cityyn voitettuaan kahdesti Al-Ahlissa Egyptin Valioliigan. Siirtosumma oli viisi miljoonaa puntaa.https://www.soccerray.com/2016/07/transfer-ramadan- sobhi-joins-stoke-city.html Kesäkuussa 2018 hän siirtyi Huddersfield Towniin 5,7 miljoonan punnan siirtosummalla. ==Lähteet== Luokka:Egyptiläiset jalkapalloilijat Luokka:Vuonna 1997 syntyneet Luokka:Elävät henkilöt
Krimin kansantasavalta

Krimin kansantasavalta (, ) oli lyhytaikaiseksi jäänyt valtio Krimin niemimaalla joulukuusta 1917 tammikuuhun 1918. Kansantasavalta oli ensimmäinen itsenäinen turkkilainen tasavalta maailmassa. Lisäksi se oli ensimmäinen maa islamilaisessa maailmassa, jossa kaikki naiset saivat äänioikeuden siinä missä miehetkin. ==Perustaminen ja kansallistunnukset== Krimin kansantasavalta julistautui itsenäiseksi Bahtšisaraissa 13. joulukuuta 1917. Maan hallitus aloitti toimintansa 18. joulukuuta. Tasavallan ensimmäinen presidentiksi valittiin Noman Çelebicihan. Ukrainan kansantasavallan hallitus tunnusti Krimin kansantasavallan itsenäisyyden samana päivänä. Tasavallan perustamisen aikana suurin etninen ryhmä Krimillä olivat venäläiset, jotka muodostivat 42 % koko väestöstä. Ukrainalaisten osuus oli 11 %. Valtion tunnuksia olivat lippu (vaaleansininen lippu, jonka vasemmassa yläkulmassa Girayn tagma). Kansallislaulu oli Ant etkenmen, jonka on sanoittanut Çelebicihan. Maan vaakunana toimi Girayn tagma. == Hallinto == Çelebicihanin, joka toimi myös tasavallan suurmuftina ja oikeusministerinä, lisäksi Krimin kansanvallan hallitukseen kuului neljä muuta ministeriä. * Cafer Seydamet Qırımer: ulko- ja puolustusministeri * Ahmet Şükrü: uskonnollisten asioiden ministeri * Amet Özenbaşlı: opetusministeri * Seitcelil Hattat: valtiovarainministeri Kansantasavallan perustuslaki takasi yleisen äänioikeuden ja miesten ja naisten välinen tasa-arvon sekä lakkautti kaikki aatelistittelit ja niiden mukana tulleet etuoikeudet. Kansantasavalta ei myöskään pyrkinyt luomaan yksinomaan Krimin tataarien hallitsemaa valtiota. ==Tasavallan loppu== Neuvosto-Venäjä ei koskaan tunnustanut Krimin kansantasavaltaa. Nämä lähettivät Krimille uhkavaatimuksen, jossa vaadittiin kansantasavallan antautumista, 1. tammikuuta 1918. Mustan meren laivastoon kuuluneet merimiehet vangitsivat Çelebicihanin ensimmäisten joukossa tammikuun lopussa. Hänet vietiin Sevastopoliin, jossa hänet ammuttiin 23. helmikuuta 1918. Samassa yhteydessä ammuttiin myös noin 600 muuta Krimin tataaria. Çelebicihanin ruumis heitettiin mereen. Bolševikkien onnistui valloittaa Krim tammikuun 1918 lopulla, minkä jälkeen nämä lakkauttivat kurultain ja kansantasavallan hallituksen. Tämän jälkeen niemimaa joutui punaterrorin uhriksi. Maaliskuussa bolševikit perustivat Taurian sosialistisen neuvostotasavallan. Vuosina 1919–1920 Krimin niemimaa oli Venäjän sisällissodan taistelutanner, ja lopulta sisällissodan voittivat punaiset. ==Katso myös== * Ukrainan itsenäisyyssota * Mahnovštšyna == Lähteet == Kansantasavalta Luokka:Ukrainan entiset valtiot ja valtiomuodostelmat Luokka:Euroopan entiset valtiot
Lancia Trevi

Lancia Trevi on Lancian vuosina 1980–1984 valmistama ylemmän keskiluokan neliovinen sedan, joka perustuu tekniikaltaan Lancia Betaan. Vuoteen 1983 asti mallin nimenä oli Lancia Beta Trevi. Auto on jäänyt harvinaiseksi, sillä sitä valmistettiin vain 36 784 kappaletta. Moottoreina olivat 1,6- (100 hv) ja 2,0-litraiset (115 hv) kaasutinmoottorit sekä polttoaineen suihkutusjärjestelmällä varustettu 2,0-litrainen (122 hv). Vuonna 1982 tuli lisäksi Volumex-malli, jossa oli mekaanisesti ahdettu 2,0-litrainen (135 hv) moottori. Trevin kojelaudan muotoilu oli epätavallinen ja futuristinen. == Lähteet == == Aiheesta muualla == Trevi Luokka:D-segmentin autot Luokka:1980-luvun autot
Sardinian ralli 2010

Sardinian ralli 2010 eli Italian ralli oli IRC-sarjan kauden 2010 viides osakilpailu, joka ajettiin 4.-6. kesäkuuta. Rallin voittivat suomalaispari Juho Hänninen & Mikko Markkula Skoda Motorsportin Skoda Fabia S2000 ralliautolla. Toiseksi ajoivat italialaiset Paolo Andreucci ja Anna Andreucci Peugeot 207 S2000:lla ja kolmanneksi Skoda Motorsportin tšekkiläiset Jan Kopecký ja Petr Starý.https://www.ewrc-results.com/final/564-rally-ditalia- sardegna-2010/ Voitto oli Hännisen toinen sen vuoden IRC-sarjassa ja viidestä ajetusta osakilpailusta jokaisessa Hänninen oli yltänyt palkintokorokkeelle. Rallissa ajettiin 13 EK:ta joiden yhteispituus oli 218,70 km. Sija Kuljettaja Kartanlukija Auto Aika Ero 1\. Juho Hänninen Mikko Markkula Skoda Fabia S2000 2:31.28,6 2\. Paolo Andreucci Anna Andreucci Peugeot 207 S2000 2:32.04,2 + 35,6 3\. Jan Kopecký Petr Starý Skoda Fabia S2000 2:32.06,8 + 38,2 4\. Thierry Neuville Nicolas Klinger Peugeot 207 S2000 2:37.27,2 + 5.58,6 5\. Bruno Magalhães Carlos Magalhães Peugeot 207 S2000 2:41.24,4 + 9.55,8 6\. Teemu Arminen Tuomo Nikkola Subaru Impreza STi N15 2:41.40,9 +10.12,3 7\. Luigi Ricci Christine Pfister Subaru Impreza STi N14 2:43.02,0 +11.33,4 8\. Daniele Batistini Carlo Pisano Peugeot 207 S2000 2:43.26,7 +11.58,1 ==Lähteet== Luokka:Sardinian ralli Luokka:Vuoden 2010 moottoriurheilu Luokka:Intercontinental Rally Challenge
Missirikoro

Missirikoro on maalaiskunta ja sen keskuskylä Sikasson alueen Sikasson piirissä Malissa. Se sijaitsee 12 kilometriä Sikassosta lounaaseen. Kunnassa on 4 400 ja kylässä 1 200 asukasta (vuonna 2009). Missirikoron kunta rajoittuu koillisessa Sikasson, kaakossa Sokourani-Missirikoron, lounaassa Lobougoulan, lännessä Kolokoban ja luoteessa Natienin kuntiin. Maisemaa leimaavat ylängöt ja kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kuntaan kuuluu seitsemän kylää. Asukkaat ovat senufoja, miniankoja, samoja, fulbeja ja bambaroita. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, durra, maissi, riisi, maapähkinä, lehmänpapu ja juurekset. Kotieläimiä ovat naudat, lampaat, vuohet, aasit ja siipikarja. Paikallinen nähtävyys ovat eroosion muovaamat Missirikoron luolat, jotka toimivat sekä animistien että muslimien kulttipaikkana. ==Lähteet== Luokka:Malin kunnat Luokka:Sikasson piiri
Poldark (kirjasarja)

Poldark on Winston Grahamin kirjoittama historiallinen kirjasarja, jonka 12 romaania julkaistiin vuosina 1945–1953 ja 1973–2002. Ensimmäiset seitsemän romaania sijoittuvat 1700-luvulle ja loput viisi romaania 1800-luvulle ensimmäisten romaanien henkilöhahmojen jälkeläisten elämään. Graham kirjoitti ensimmäiset neljä Poldark-kirjaa 1940- ja 1950-luvuilla. Näitä seurasi pitkä tauko, jonka jälkeen Graham julkaisi viidennen kirjan, The Black Moon, vuonna 1973. Kahdestoista ja viimeinen kirja julkaistiin vuonna 2002, vuosi ennen Grahamin kuolemaa. Kirjojen päähenkilö, kapteeni Ross Poldark palaa Yhdysvaltain vapaussodasta kotiinsa pieneen kaivoskylään Cornwallissa, Englannissa. Kaikki ovat kuvitelleet Rossin kuolleen sodassa, ja hänen rakastettunsa Elizabeth on kihlautunut Rossin serkun Francisin kanssa. Poissaolon aikana Rossin isä on kuollut ja jättänyt perheen tilukset ja liikeasiat rempalleen. Ross ei aio luovuttaa vaan haluaa elvyttää isältään perimänsä kaivoksen. Hän nai Demelza Carnen, köyhän tytön, ja alkaa vähitellen toipua Elizabethin menetyksestä. Rossin menestyksen tiellä on hänen arkkivihollisensa, pankkiiri George Warleggan, joka yrittää kaikin keinoin päästä eroon Rossista. ==Kirjat== # Alkuperäinen nimi Kirjan tapahtumat Julkaistu 1. suomennos 2. suomennos 1\. Ross Poldark 1783–87 1945 Ross Poldark – Nuoren miehen tie (1977) Poldark – Kapinallinen (2016) 2\. Demelza 1788–90 1946 Demelza (1981) Poldark – Demelzan laulu (2016) 3\. Jeremy Poldark 1790–91 1950 Jeremy Poldark (1981) Poldark – Syytetty (2017) 4\. Warleggan 1792–93 1953 – Poldark – Vastatuulessa (2017) 5\. The Black Moon 1794–95 1973 – Poldark – Musta kuu (2017) 6\. The Four Swans 1795–97 1976 – Poldark – Neljä joutsenta (2018) 7\. The Angry Tide 1798–99 1977 – Poldark – Vihan vuorovedet (2019) 8\. The Stranger from the Sea 1810–11 1981 – Poldark – Muukalainen mereltä (2019) 9\. The Miller's Dance 1812–13 1982 – Poldark – Tanssiinkutsu (2020) 10\. The Loving Cup 1813–15 1984 – Poldark – Rakkauden malja (2020) 11\. The Twisted Sword 1815 1990 – Poldark – Kaksiteräinen miekka (2021) 12\. Bella Poldark 1818–20 2002 – Poldark – Laululintu (2022) ==Televisioversiot== BBC tuotti kirjasarjan seitsemästä ensimmäisestä kirjasta televisiosarjan Poldark, jota esitettiin vuodesta 1975 vuoteen 1977. Ross Poldarkia näytteli Robin Ellis ja Demelza Poldarkia Angharad Rees. HTV tuotti vuonna 1996 televisioon pilottijakson nimellä The Stranger from the Sea, jonka oli käsikirjoittanut Robin Mukherjee. Ross Poldarkia näytteli John Bowe ja Demelza Poldarkia Mel Martin. Pilottijakso saavutti epäsuosion fanien keskuudessa, eikä sarjaa jatkettu pilottijakson jälkeen. BBC:n uusi versio Poldark alkoi vuonna 2015. Sarja saavutti suuren suosion, ja toinen tuotantokausi alkoi vuonna 2016, kolmas vuonna 2017, neljäs vuonna 2018 ja viides vuonna 2019. Ross Poldarkia näyttelee Aidan Turner ja Demelza Poldarkia Eleanor Tomlinson. Myös alkuperäisen 1970-luvun Poldark-sarjan päätähti Robin Ellis nähdään sarjassa tohtori Halsen roolissa. Luokka:Kirjasarjat Luokka:Historialliset romaanit Luokka:Englantilaiset romaanit Luokka:Cornwall
Matti Lahtinen

Matti Lahtinen -nimisiä henkilöitä: * Matti Lahtinen (1932–1987), suomalainen jääkiekkoilija * Matti Lahtinen (s. 1945), suomalainen kansanedustaja * Matti Lahtinen (s. 1948), Euran kunnanjohtaja
Fiat Mini -pohjalevy

Fiat Mini -pohjalevy on Fiatin kehittämä pohjalevy pienille etu- ja nelivetoisille autoille, joissa moottori on sijoitettu poikittain. Se tuli ensimmäisenä käyttöön Fiat Pandassa vuonna 2003. == Mallit == * Fiat 500 (2007–) * Fiat Panda II (2003–2012) * Fiat Panda III (2011–) * Ford Ka II (2008–2016) * Lancia Ypsilon II (2011–) == FCA Economy == Economy-pohjalevy on kehitetty Fiatin Etelä-Amerikassa valmistamia edullisia automalleja varten. Pohjalevylle perustuvat mallit ovat: * Fiat Fiorino (2013–) * Fiat Grand Siena (2012–) * Fiat Mobi (2016–) * Fiat Palio II (2011–2017) * Fiat Uno (2010–) Mini-pohjalevy Luokka:Autojen pohjalevyt
Winston Graham

Winston Mawdsley Graham OBE (s. Winston Grime, 30. kesäkuuta 1908 - 10\. heinäkuuta 2003) oli englantilainen kirjailija, joka tunnetaan parhaiten historiallisesta kirjasarjasta Poldark, jota hän kirjoitti vuosina 1945–1953 ja 1973–2002. BBC on tuottanut kirjojen perusteella kaksi televisiosarjaa. Viimeinen Poldark-kirja Bella Poldark ilmestyi vuosi ennen Grahamin kuolemaa vuonna 2002. Vuoteen 1947 asti Graham oli oikealta nimeltään Winston Grime, mutta tuona vuonna hän vaihtoi salanimensä Winston Graham myös oikeaksi nimekseen. ==Bibliografia== ===Poldark-romaanit=== *1945 – Ross Poldark (suom. Poldark – Kapinallinen) *1946 – Demelza (suom. Poldark – Demelzan laulu) *1950 – Jeremy Poldark (suom. Poldark – Syytetty) *1953 – Warleggan (suom. Poldark – Vastatuulessa) *1973 – The Black Moon (suom. Poldark – Musta kuu) *1976 – The Four Swans (suom. Poldark – Neljä joutsenta) *1977 – The Angry Tide (suom. Poldark – Vihan vuorovedet) *1981 – The Stranger from the Sea (suom. Poldark – Muukalainen mereltä) *1982 – The Miller's Dance (suom. Poldark – Tanssiinkutsu) *1984 – The Loving Cup (suom. Poldark – Rakkauden malja) *1990 – The Twisted Sword (suom. Poldark – Kaksiteräinen miekka) *2002 – Bella Poldark (suom. Poldark – Laululintu) ===Muut kirjat=== * 1934 - The House with the Stained Glass Windows * 1935 - Into the Fog * 1935 - The Riddle of John Rowe * 1936 - Without Motive * 1937 - The Dangerous Pawn * 1938 - The Giant's Chair * 1939 - Keys of Chance * 1939 - Strangers Meeting * 1940 - No Exit * 1941 - Night Journey * 1942 - My Turn Next * 1944 - The Merciless Ladies * 1945 - The Forgotten Story * 1947 - Take My Life * 1949 - Cordelia * 1950 - Night Without Stars * 1952 - Fortune Is a Woman * 1955 - The Little Walls * 1956 - The Sleeping Partner * 1957 - Greek Fire * 1959 - The Tumbled House * 1961 - Marnie * 1963 - The Grove of Eagles * 1965 - After the Act * 1967 - The Walking Stick * 1970 - Angel, Pearl and Little God * 1971 - The Japanese Girl * 1972 - The Spanish Armadas * 1986 - The Green Flash * 1992 - Stephanie * 1995 - Tremor * 1998 - The Ugly Sister * 2003 - Memoirs of a Private Man Luokka:Englantilaiset kirjailijat Luokka:Brittiläisen imperiumin ritarikunta Luokka:Vuonna 1908 syntyneet Luokka:Vuonna 2003 kuolleet